tomron87/hebrew-wikipedia-sentences-corpus huggingface dataset:
Familia (בעברית: "מִשׁפָּחָה") הוא אלבום האולפן השלישי של הזמרת-יוצרת האמריקאית קמילה קביו.
האלבום יצא לאור ב-8 באפריל 2022, על ידי חברת התקליטים אפיק רקורדס.
מהאלבום יצאו שני הסינגלים "Don't Go Yet", שהגיע למקום ה-42 במצעד בילבורד הוט 100. אחריו יצא הסינגל השני "Bam Bam", ביחד עם הזמר-יוצר האנגלי אד שירן; הוא הגיע למקום ה-23 במצעד הבילבורד הוט 100, ולמקום העשירי במצעד הבילבורד גלובל 200, ובמצעד הסינגלים הבריטי.
Familia כולל גם שירה אורחת של וילו, מריה בסרה ויוטואל.
קביו כתבה את האלבום במהלך מגפת הקורונה בין 2020 ל-2021 ושיתפה פעולה עם המפיקים המוזיקליים טום פייטון, מייק סבאת', ריקי ריד, צ'צ'ה אלארה, אדגר באררה וחוסה קסטילו.
האלבום נוצר בהשראת "שמחה כללית וגלויה" שחשה קביו עם משפחתה במהלך המגפה והוא עוסק בחיבור לשורשים הלטינו-אמריקניים של הזמרת.
על מנת לקדם את האלבום, קביו הופיעה במופע וירטואלי בטיקטוק בשם "Familia: Welcome to the Family" ב-7 באפריל 2022.
בדצמבר 2019, הוציאה קביו את אלבום האולפן השני שלה, Romance, אשר נושאו מתמקד בעיקר בהתאהבות.
האלבום עצמו הגיע למקום השלישי בבילבורד 200 ולמקום הראשון בקנדה.
קביו הוציאה שירים בשיתוף עם אמנים אחרים באותה השנה, כמו "Señorita" עם שון מנדס ו-"My Oh My" בהשתתפות דה-בייבי.
ב-14 ביולי 2021, קביו פרסמה לראשונה שתוציא מוזיקה חדשה, כשהיא משתמשת בחשבון האינסטגרם שלה על ידי שיתוף תקריב של פניה יחד עם הכיתוב "ליסטוס?" שמתורגם מספרדית לאנגלית כ"מוכן?".
ב-16 ביולי 2021, הודיעה קביו באמצעות חשבונות המדיה החברתית שלה כי הסינגל המוביל "Don't Go Yet" ייצא לאור ב-23 ביולי.
קביו סיפרה ש-Familia, נוצר כאשר היא וסקוט האריס החלו לכתוב "קובץ של שירים" בחדר השינה שלה במיאמי, ועברו ללוס אנג'לס, שם פגשו את מייק סבאת' וריקי ריד, שניהם בסופו של דבר הפיקו את אלבום עם צ'צ'ה אלארה.
היא גם חשפה שרצועה, ששמה "Celia", כוללת שירה של בת דודתה, קארו.
במהלך ריאיון בלעדי עם אנריקה סנטוס, חשפה רצועה בשם "Lola" בה מתארח הזמר הקובני יוטואל.
במהלך ריאיון ביולי 2021 עם Los 40, חשפה קביו שיש שירים באלבום הזה "שמבוצעים רק בספרדית ויש להם צליל שונה" מאלבומיה הקודמים.
ב-21 בפברואר 2022, הכריזה קביו על צאת הסינגל השני שלה, "Bam Bam" בהשתתפות הזמר-יוצר הבריטי אד שירן, שיצא לאור ב-4 במרץ.
ב-3 במרץ היא אישרה שהאלבום Familia ייצא לאור ב-8 באפריל 2022. שבוע לפני יציאת האלבום, ב-31 במרץ, חשפה קביו את רשימת השירים של האלבום ברשתות החברתיות שלה.
פירוש המילה Familia הוא "משפחה" בשפה הספרדית.
לדברי קביו, האלבום עוסק בחיבור לשורשים שלה.
היא הושפעה מ"השמחה הכללית" שחשה במהלך מגפת הקורונה, שנבעה מ"חוויות החיבור הדומות" שיש לה עם משפחתה.
במהלך ריאיון ביולי 2021 עם אפל מיוזיק, הזמרת הסבירה שהקונספט של האלבום כולל "נושא דומה של להיות ביחד עם אהובים" וכי היא עלתה על הנושא לאחר שהייתה מבודדת בבית בגלל המגפה ב-2020. לאורך המגפה, קביו "התקרבה לשורשים שלה ונתנה עדיפות למשפחתה".
קביו רצתה לבטא את זה להיות "סוג כזה של רומן משפחתי באנוכיות, כי זה ישמח אותי" ו"יעשה את החיים שלי טובים יותר וזה מה שאני רוצה".
בנובמבר 2021, הסבירה קביו למגזין בילבורד, שחלק גדול מהאלבום נוצר בהשראת מערכות היחסים שלה: "היחסים שלי למשפחה שלי, היחסים שלי לחברים שלי, היחסים שלי לבן הזוג שלי...
זה הכול על קשרים עם אנשים אחרים".
ב-23 ביולי 2021, הודיעה קביו בכל חשבונות המדיה החברתית שלה שאלבום האולפן השלישי שלה ייקרא Familia ושהוא ייצא לאור במהלך שנת 2021. בזמן שחגגה את יום הולדתה ה-25 ב-3 במרץ 2022, אישרה קביו שהאלבום ייצא לאור ב-8 באפריל, ופרסמה את עטיפתו באותו היום.
הזמנות מוקדמות לאלבום החלו כבר באותו היום.
ב-11 במרץ, החלה לפרסם קביו הערות ותמונות בכתב יד.
האלבום יצא לאור ב-8 באפריל 2022, דרך חנויות קמעונאיות, פלטפורמות מוזיקה דיגיטליות וסטרימינג, כמו גם באתר שלה.
ישנן גרסאות ספציפיות שהופצו בחנויות טארגט בלבד.
גרסת הכריכה הרכה של עם תמונה חתומה הייתה זמינה בחנות האינטרנט של קביו ברחבי העולם.
קביו התראיינה בתוכנית של אנריקה סנטוס מ-IHeartRadio, זיין לאו מאפל מיוזיק ו-Los 40 וזאת, תוך שהופיעה בלייט לייט שואו עם ג'יימס קורדן.
קביו הופיעה על שער מגזין Bustle באוגוסט 2021 ודיברה על האלבום, בהמשך, הופיעה על שער המגזין של ווג מקסיקו במרץ 2022. קביו הופיעה בתוכנית הלילה של ג'ימי פאלון ב-8 באפריל, כמו גם בסאטרדיי נייט לייב ב-9 באפריל.
היא הופיעה בתוכניתו של ג'יימס קורדן בקטע של קארפול קריוקי ב-18 באפריל.
ארגוןרשימהמיקוםמקורבוקר טוב אמריקה50 האלבומים הטובים ביותר של שנת 202227רולינג סטון100 האלבומים הטובים ביותר של שנת 202236האלבומים הטובים ביותר לשנת 2022 עד כה11AllMusicאלבומי פופ אהובים משנת 2022נכללUproxxאלבומי האולפן הלטיניים הטובים ביותר לשנת 2022נכלל
+ תאריכי יציאות לאור ופורמטים עבור Familiaאזורתאריך יציאהפורמט (ים)חברת תקליטיםהערותכלל העולם8 באפריל 2022הורדה דיגיטלית • הזרמת מוזיקה • תקליטור • תקליט • קלטת שמע • מארז תקליטוריםאפיק
"False Alarm" הוא סינגל של התקליטן הנורווגי, מטומה, והזמרת הבריטית, בקי היל.
השיר יצא, על ידי וורנר מיוזיק גרופ, FFRR רקורדס ופרלופון, ב-24 ביוני 2016. השיר נכלל בשני אלבומי האולפן הראשונים של מטומה, Hakuna Matoma ו-One in a Million.
השיר גם נכלל באלבום האוסף הראשון של בקי היל, Get to Know.
נכון לינואר 2022, השיר הושמע למעלה מ-197 מיליון פעמים בספוטיפיי.
הווידאו קליפ של הסינגל יצא בערוץ היוטיוב של מטומה ב-5 באוגוסט 2016. נכון לינואר 2022, הווידאו קליפ נצפה למעלה מ-15 מיליון פעמים.
מדינהתוארמכירותהממלכה המאוחדת (BPI)זהב400,000ארצות הברית (RIAA)זהב500,000
אזורתאריךפורמטגרסהחברת תקליטיםהערות הממלכה המאוחדת 24 ביוני 2016 הורדה דיגיטליתמקורית וורנר מיוזיק גרופ, FFRR רקורדס, פרלופוןאיטליה 8 ביולי 2016 להיט רדיו עכשווי ארצות הברית 26 באוגוסט 2016 הורדה דיגיטלית רמיקסים EP 7 באוקטובר 2016 רמיקסים כרך II
Fan ID או "תעודת אוהד" הוא כינויו של כרטיס זיהוי, שהוצג לראשונה על ידי פיפ"א וממשלת רוסיה בשנת 2017 לקראת אירוח מונדיאל 2018 במדינה.
אך למעשה, תעודת אוהד דומה הוצגה עוד קודם במדינות אחרות, בהן איטליה (ב-2010) וטורקיה (2014).
הכרטיס הוא כרטיס פלסטיק עם תמונה, שם משפחה ושם מחזיק התעודה ונועד להשתתפות במשחקי כדורגל.
גרסה מקומית באיטליה ובטורקיה מהווה כרטיס לשימוש ככרטיס אשראי וכרטיס מעבר בתחבורה ציבורית.
שימש לראשונה בגביע הקונפדרציות 2017 ובמונדיאל 2018. כדי לקבלו, היה צורך למלא בקשה ולעבור אימות דרך אתר אינטרנט ייעודי.
מאוחר יותר, המערכת שימשה גם במשחקי יורו 2020.
בעלי כרטיסים למשחקים באליפות העולם 2018 יכלו להיכנס לרוסיה ללא ויזה מ-4 ביוני עד 15 ביולי 2018 באמצעות כרטיס מותאם אישית (המכונה גם דרכון אוהד או Fan ID) ודרכון בתוקף.
צופים שהתקבלו עם תעודת אוהד נאלצו לעזוב את רוסיה לא יאוחר מ-26 ביולי 2018. על פי משמר הגבול של רוסיה למעלה מ-633,000 אזרחים זרים הגיעו לרוסיה באמצעות FanID ולא באמצעות ויזה.
רוסיה האריכה מאוחר יותר את השהות ללא ויזה עבור אוהדי כדורגל זרים עד סוף 2018. בעלי כרטיסים למשחקי יורו 2020 בסנקט פטרבורג יכלו להיכנס לרוסיה ללא ויזה במהלך המשחקים ב-2021.
השימוש בתו Fan ID הוכנס גם לקטר לקראת מונדיאל 2022 וכל האוהדים שאינם מתגוררים בקטר צריכים להגיש בקשה לאישור כניסה למדינת קטר באמצעות פלטפורמת Hay'ya Card, שהשיקו הרשויות במדינה.
באיטליה כרטיס אוהד (Tessera del tifoso) הופיע בסרייה א' עוד בעונת 2010/2011, אפילו מבלי שאושרה סופית על ידי הרשויות האיטלקיות.
מטבע הדברים, הצעד הזה נתפס בעוינות על ידי רוב האוהדים והוביל ליציעים ריקים.
המסמך הוא כרטיס בנק המזוהה עם מועדון מסוים, אך בעלות גבוהה יותר - מ-10 עד 20 יורו, תלוי ברמת הקבוצה.
עם זאת, באיטליה ממליצים לאוהדים לרכוש את הכרטיס, אבל הם לא מתעקשים.
ב-2017 ניתנו לאוהדים הקלות והוסרה מהם החובה להנפיקו.
ישנם תנאים שבהם היא הכרחית - בעיקר במשחקי חוץ, כמו גם משחקים "בסיכון גבוה" שבהם צפויים עימותים בין אוהדים.
באיטליה התו הפך למעין כרטיס נאמנות למועדון, שבין היתר מספק לאוהדים הנאמנים מספר "הטבות" כמו הנחות על כרטיסים וסחורה, אפשרות לרכישה מוקדמת של כרטיס למשחק ובונוסים אחרים..
בטורקיה מונהג חיוב להנפקת תעודת אוהד מקומית לפני רכישת כרטיסים למשחק בכל משחקי ליגת העל הטורקית בכדורגל.
בגרסה המקומית הוא מכונה תו Passolig.
התעודה הטורקית משלבת פונקציה של פרטי זיהוי האוהד וכרטיס בנק רגיל, שהוצג לראשונה בעונת 2014/2015 בליגת העל הטורקית כתוצאה מחוק 6222 למניעת אלימות והפרעות במתחמי ספורט.
הכרטיס מאפשר לאוהדי כדורגל לרכוש כרטיסים למשחק רק באופן אלקטרוני באמצעות קישור למערכת הכרטוס האלקטרונית ללא שימוש בניירת כלל ויכול לשמש גם בתחבורה ציבורית ולשלם עבור רכישות.
המסמך עצמו אינו מונפק בחינם, העלות משתנה, מכיוון שהכרטיס "מקושר" למועדון ספציפי (במקביל, לאוהד יש אפשרות לבחור באפשרות "אני לא תומך באף מועדון" במהלך ההרשמה).
ההיגיון פשוט - ככל שהמועדון יותר פופולרי, הכרטיס יקר יותר.
כך, אוהדי בשיקטאש, גלאטסראיי ופנרבחצ'ה משלמים 41.5 לירות לשנה עבור תחזוקת הכרטיסים, בעוד אוהד "נייטרלי" ואוהדי המועדונים החלשים - רק 22.12 לירות.
ישנם שבעה פלחי מחיר בסך הכל.
הכרטיס נועד לשלוט על תנועת האוהדים כך שעם כרטיס בשיקטאש אי אפשר להגיע למשחקי גלאטסראיי.
זה נעשה על מנת למנוע פרובוקציות מצד מחנות האוהדים של הקבוצות היריבות.
ב-16 בנובמבר 2021, הבית התחתון בפרלמנט הרוסי, הדומא, שקלה הצעת חוק להכנסת התעודה לשימוש קבוע ברוסיה.
כבר בשנת 2022 אישרה הדומא שימוש בדרכון כזה לכל משחקי ליגת העל הרוסית החל מעונת 2022/23.
המתנגדים העקרוניים ביותר לרעיון של הכנסת התעודה מתקוממים ומזהירים שכמות הצופים באצטדיון תפחת בחדות אם התעודה תהפוך לחובה.
לטענת אוהדי כדורגל והאולטראס, מטרת ה"תעודה" אינה אבטחה באצטדיונים, אלא שליטה נרחבת על חייהם של אנשים.
במדינות בהן נוהג תו אוהד למשחקי הליגה, כלל האוהדי הכדורגל הכריזו על חרם על Fan ID והודיעו כי לא ישתפו פעולה עם הרשויות.
כך היה באיטליה בה המחאה סייעה להוריד את חובת הנפקת התעודה.
ברוסיה ובטורקיה, המחאה לא סייעה להורדת החובה.
אם כי ברוסיה נשקלו הקלות שלא חייבו הנפקת תעודת אוהד אצל תינוקות וגמלאים.
Fancy Bear היא קבוצת סייבר התקפי רוסית המשויכת בסבירות גבוהה למינהל הראשי של המטה הכללי הרוסי (GRU).
+יעד התקיפהשנהתיאורממשלת אוקראינה2023שליחת מיילים לגורמי ממשל אוקראינים הכוללים מידע לגבי עדכוני Windows, הגורמים להורדת פוגענים ליעדים הנתקפים.ממשל, צבא, אנרגיה ותחבורה2022פריצה ל-15 ארגונים על ידי שימוש בחולשה של outlook.בכירי ממשל במערב אסיה ומזרח אירופה2021שליחת מיילים המכילים קובצי אקסל לבכירים במערב אסיה ומזרח אירופה.
פתיחת האקסל גרמה להתקנת הפוגען במחשבי הנתקפים.
"Falter im Wind" (בעברית: "פרפרים ברוח") הוא סינגל שהוקלט על ידי להקת הרוק האוסטרית מיילסטונס.
את השיר הוציאה בשנת 1972 לאור חברת התקליטים WN הפקות, והוא נבחר על ידי תאגיד השידור האוסטרי לייצג את המדינה באירוויזיון 1972.
"Falter im Wind" נכתב והולחן על ידי היינץ רודולף אונגר, ריצ'רד שנהרץ ומנואל ריגוני.
את הפקתו המוזיקלית ביצע גוטפריד אינדרה.
הוא אופיין בסגנון פופי עכשווי ביחס לשאר השירים המתחרים.
לאחר ההשתתפות באירוויזיון הקליטה הלהקה גרסה נוספת לשיר בשפה האנגלית תחת הכותרת "Dance Butterfly".
בערב התחרות שובץ השיר כ-11 בסדר ההופעות, לפני ניקולה די בארי האיטלקי עם "I giorni dell'arcobaleno" ואחרי הצמד הפיני פאיבי פאונו וקים פלור עם "Muistathan".
עם תום חלוקת נקודות השופטים דורג במקום החמישי עם 100 נקודות.
Falling or Flying הוא אלבום האולפן השני של הזמרת הבריטית ג'ורג'ה סמית', שיצא ב-29 בספטמבר 2023 דרך FAMM.
הוא מציין את האלבום הראשון באורך מלא של סמית' מזה חמש שנים.
האלבום הוכרז ב-18 במאי 2023. בנוסף לשלושת הסינגלים הראשונים שיצאו במהלך 2023, סמית' הוציאה את הקליפ בבימוי עצמי לסינגל הרביעי "Falling or Flying" ב-30 באוגוסט, וגם חשפה את רשימת הרצועות במקביל.
ארגוןרשימהמיקוםמקוררולינג סטון100 האלבומים הטובים ביותר לשנת 202394
+ תאריכי יציאות לאור ופורמטים עבור Falling or Flyingאזורתאריך יציאהפורמטחברת תקליטיםמקורכלל העולם29 בספטמבר 2023הורדה דיגיטלית • הזרמת מוזיקה • תקליטור • תקליטFAMM
Fallout (בתרגום מילולי: "נשורת גרעינית") היא סדרת טלוויזיה אמריקאית מסוגת המדע-בדיוני הפוסט-אפוקליפטי וההרפתקאות, שעלתה לשידור בשירות הזרמת המדיה "אמזון פריים וידאו" ב-10 באפריל 2024, ומבוססת על סדרת משחקי "Fallout" של אולפני Interplay (כשמאז המשחק השלישי, סדרת המשחקים נמצאת בבעלות אולפני Bethesda Softworks).
הסדרה נוצרה על ידי וגרהאם וגנר ופותחה על ידי וג'ונתן נולאן בעזרת חברת ההפקה המשותפת של השניים Kilter Films.
אמזון פריים רכשה את הזכות להפקת סדרת לייב-אקשן המבוססת על סדרת המשחקים בשנת 2020 כשג'וי ונולאן משמשים בתור יוצרים, מפיקים ושואו ראנרים.
שלושת הפרקים הראשונים בוימו על ידי ג'ונתן נולאן.
מעצב המשחקים, טוד הווארד שעיצב את חלק ממשחקי הסדרה, משמש כמפיק ביחד עם ג'וי ונולאן.
בינואר 2022, השחקן וולטון גוגינס והשחקנית אלה פורנל, לוהקו לתפקידים הראשיים.
באפריל 2024 הסדרה חודשה לעונה שנייה.
במאי 2025 הסדרה חודשה לעונה שלישית אף בטרם יציאת השנייה.
בזכות המצאה גאונית בשם "שריון ממונע", צבא ארצות הברית הודף בהצלחה את הפולש הסיני ומשיב את הריבונות על אלסקה.
רק מאות אלפים בני מזל שנבחרו לפרויקט "בית מסתור" (או "Vaults" - "כספות") של חברת Vault-Tec, פרויקט שמומן על ידי הממשלה האמריקנית, היו מוגנים מפני ההרס הרב של הפצצות ולאחר מכן מהקרינה הרבה שנבעה מהנשורת הגרעינית והמוטנטים שהיא יצרה.
הסדרה מתרחשת בשנת 2296, תשע שנים לאחר אירועי המשחק הרביעי ועלילתה מתמקדת בקליפורניה הפוסט אפוקליפטית.
הסדרה מציגה שלוש דמויות ראשיות, כאשר כל אחת מהן מנסה למצוא מדען בשם סיגי וילזיג למטרותיה שלה.
עלילת הסדרה מחולקת לשני צירי זמן: האחד בשנת 2077, השנה בה הוטלו הפצצות והשני בשנת 2296, 219 שנים לאחר אותה שואה גרעינית.
בשנת 2077, קופר הווארד הוא שחקן קולנוע המפורסם בזכות מערבונים בהם השתתף.
קופר אב לג'ייני ונשוי לבארב, עובדת בתאגיד "Vault Tech" שעשה את הונו מייצור "כספות", מעין בונקרים תת-קרקעיים המתפקדים כבתים לכל דבר ובהם בני האדם אמורים להסתתר מפני איום גרעיני הנשקף בעקבות מלחמת המשאבים.
בעברו, קופר נלחם עבור חיל הנחתים האמריקאי בקרב על כיבוש אלסקה מידי סין הקומוניסטית ומחזיק בדעות פטריוטיות.
בעקבות הקשרים שאשתו יצרה במקום עבודתה, קופר מוזמן להצטלם כפרזנטור של התאגיד עבור פרסומת לשיווק הכספות.
למרות זאת, במהלך מסיבה, קופר נפגש עם צ'ארלס ווייטנייף, שחקן ששיחק עם קופר בעבר במספר סרטים והאחרון מעלה בו את החשד ש-Vault Tech משפיעה על המצב הפוליטי המתוח במדינה על מנת להתעשר.
צ'ארלס מציע לקופר להצטרף אליו לפגישה חשאית אותה מנהיגה דמות בשם לי מולדוויר הטוענת לקונספירציה.
לאחר הפגישה, קופר משוכנע על ידי מולדוויר להשתמש במכשיר ציטוט על הפיפ בוי של בארב במטרה לגלות מה קורה בחברה באמת.
למרות שהוא פטריוט שנלחם עבור הרוח הקפיטליסטית, קופר מתחיל לפקפק במניעיה של אשתו ומתחיל לרגל אחריה.
עם התקדמות אשתו בסולם הדרגות בתאגיד, קופר פוגש את האנשים שעובדים איתה: הנרי, עוזרה האישי של בארב, בטי, אחת מהאחראיות בתאגיד ואת באד, סמנכ"ל התפעול של Vault Tech.
לאחר שצוטט לאשתו במהלך פגישת עבודה, קופר לומד ש-Vault Tech מתכננים לבצע בכספות ניסויים לא חוקיים בבני אדם וכן לשגר את הפצצות בעצמם במטרה לגרום למכירה של כספות והתעשרות מהירה.
שבור ממה ששמע, קופר מתפטר מ-Vault Tech, מתגרש מבארב וחולק איתה משמורת משותפת על ג'ייני.
לאחר שאולפני סרטים סירבו לעבוד איתו מפאת קשריו ל-Vault Tech, קופר מתפרנס מהופעות כבוקר במסיבות ימי הולדת ביחד עם ג'ייני.
באחת מהמסיבות הללו, הפצצות משוגרות.
לא ידוע מה קרה למשפחתו של קופר, אך קופר עצמו שרד את השואה הגרעינית.
למרות זאת, בעקבות הקרינה הרדיואקטיבית באוויר, גופו של קופר השתנה והוא הפך ליצור (Ghoul): מעין אדם מעוות המסוגל לחיות מאות שנים.
למרות היתרונות, שינוי הצורה גורם לקופר להתנהג בפראיות כזומבי והוא משתמש בנסיוב מיוחד כדי לשמור על אנושיותו.
בשנת 2296, כ-219 שנה לאחר שיגור הפצצות, לוסי מקליין היא דיירת בכספת 33 ובתו של מפקח הכספת, האנק מקליין ואחותו של נורם.
אמם של לוסי ונורם, רוז מתה מספר שנים טרם תחילת העלילה.
לאחר טבח המוני שבוצע בכספת, האנק נחטף על ידי הפושטים ומנהיגתם, לי מולדוויר.
כאשר היא מבינה שאלו שמנהלים את הכספת בהיעדר אביה לא יעשו דבר, לוסי מחליטה להמרות את פיהם ולצאת אל העולם החיצון במטרה למצוא את אביה ולשחררו מהפושטים.
בשיטוטה בעולם החדש לאחר השואה הגרעינית, לוסי מגיעה לעיירה "פילי", שם היא פוגשת מדען בשם סיגי וילזיג, אדם המעוניין בעצמו להגיע אל לי מולדוויר בגלל סיבה לא ידועה.
לוסי מסכימה ללוות את וילזיג כדי למצוא את אביה, אך קופר, שבזמן שעבר הפך לאקדוחן וצייד ראשים, מעוניין בוילזיג בעקבות הפרס שמוצע על ראשו.
במקביל, מתלמד באגודת "אחוות הפלדה" בשם מקסימוס, שסובל מיחס מחפיר משאר החיילים, מקודם לתפקיד נושא כלים של אביר (אחד הלוחמים באגודה).
מקסימוס מגלה שהוא וטיטוס, האביר אותו הוא מלווה נשלחו למצוא את וילזיג בעצמם ושהוא מבוקש על ידי אחוות הפלדה.
אולם, לאחר שנתקלו ביאו גווי (מעין דב מוטנטי), טיטוס מוצא את מותו ומקסימוס לובש את השריון הממונע שלו ומתחזה אליו, תוך רצון להסגיר את וילזיג בעצמו לאחוות הפלדה ולהתקדם לדרגת אביר.
המצב מסתבך כאשר אחוות הפלדה יוצרת קשר עם מקסימוס (במחשבה שהוא טיטוס) ושולחת אליו נושא כלים חדש בשם טדאוס, המתברר להיות אחד החיילים שהתעלל במקסימוס קודם לכן.
למרות זאת, מקסימוס לא חושף את זהותו בפני טדאוס (מכיוון שגופו ופניו מוסתרים בתוך השריון הממונע) והשניים עובדים ביחד במטרה למצוא את וילזיג.
לאחר שהצליחה לצאת מהעיירה ביחד עם וילזיג, שאיבד את רגלו בקרב נגד קופר, וילזיג מצהיר שהוא לא מסוגל להמשיך במסע מפאת מצבו ושהוא החליט להתאבד עם גלולת ציאניד.
ברגעיו האחרונים, וילזיג מנחם את לוסי ומסביר לה שמותו לא רלוונטי ושלי מולדוויר מעוניינת רק במה שיש בראשו ומפציר בלוסי לכרות אותו לאחר שימות ושתמשיך במסע.
לוסי, הנאיבית באופייה מתקשה לעשות זאת, אך כשהיא מבינה שגורל אביה בידיה, היא כורתת את ראשו של וילזיג וממשיכה בדרכה.
בהגיעה לאגם, לוסי מותקפת על ידי גולפר, מעין מפלצת ימית מוטנטית שגונבת את ראשו של וילזיג מלוסי על מנת לאכלו.
קופר מוצא את לוסי ומחליט להשתמש בה כפיתיון לגולפר, אך התכנית משתבשת וקופר מאבד מספר מבחנות ובהן הנסיוב שעוזר לו לשמור על אנושיותו ולא להיכנע לצד הפראי שבשינוי הצורה שלו.
מבין שזה רק עניין של זמן עד שהוא ייהפך לפראי, קופר מחליט למכור את לוסי לכנופיה שסוחרת בבני אדם בתמורה למבחנות.
למרות זאת, לוסי מצליחה לגבור על חוטפיה, משחררת את אלו שהכנופיה לכדה ובורחת מהמקום.
ביציאתה, לוסי מעניקה לקופר מספר מבחנות, תוך הצהרה שבניגוד לאנשים אחרים בשממה, היא לא תאבד צלם אנוש ושהיא מאמינה בטוב שבאדם.
קופר, שנכנס לאחר מכן למטה הכנופיה וגנב מהם מספר רב של מבחנות, נלכד על ידי "השריף" של "הממשלה", מעין גוף קטן הנוהג כארגון פשע שנותן חסות ("פרוטקשן") לאותה הכנופיה.
קופר, שמכיר את נשיא "הממשלה", סורל בוקר ממפגשים קודמים, הורג את סגניו, אך משאיר את סורל בחיים.
לאחר שהרג את סגניו של סורל, קופר מוצא כרזת "מבוקש" של לי מולדוויר ומבין שהיא אותה אחת שדרבנה אותו לעקוב אחר אשתו בעבר ושכמותו, היא חיה במשך 200 השנים שעברו (אך לא כיצור, אלא כבת אדם).
לאחר מכן, קופר שם פעמיו לאחד האנשים שהתגוררו בעיירה "פילי" בעבר ולומד שבנו, אותו קופר רצח בעיירה בזמן שחיפש אחר וילזיג, הוא זה שהזמין את ההסעה של וילזיג למולדוויר ושהיא מסתתרת במצפה כוכבים בשממה.
בינתיים, מקסימוס וטדאוס מגיעים לאגם ונתקלים באותו הגולפר שגנב את ראשו של וילזיג.
בזכות עבודה משותפת, השניים מצליחים להרוג את הגולפר ולקחת את הראש לעצמם.
בהמשך הערב, מקסימוס מתוודה בפני טדאוס שהוא לא טיטוס.
בוויכוח שמתפתח בין השניים, טדאוס מצליח לנתק את כור ההיתוך של השריון הממונע של מקסימוס, מה שמשאיר אותו תקוע במקום.
למרות זאת, מקסימוס בטעות רומס את רגלו של טדאוס.
טדאוס לאחר מכן גונב את הראש של וילזיג ובורח כדי לתת את הראש לאחוות הפלדה.
בבוקר שלמחרת, לוסי מוצאת את מקסימוס ומחלצת אותו מתוך השריון.
השניים מסכימים לעבוד ביחד (תוך שמקסימוס משקר ללוסי ואומר ששמו הוא טיטוס), כך שהם יביאו את הראש לאחוות הפלדה ובתמורה האחרונים יספקו ללוסי תחמושת וגיבוי טקטי כדי לשחרר את אביה.
לוסי מספרת למקסימוס שהיא התקינה מכשיר מעקב בראשו של וילזיג והשניים יוצאים כדי להשיבו.
במהלך מסעם המשותף, זוג קניבלים תוקף את השניים, אך לוסי ומקסימוס הורגים אותם.
למרות זאת, מקסימוס נורה בידו.
בחיפושם אחר קליניקה רפואית, השניים מגיעים לכספת 4, שמקבלת לתוכה אנשים מהשממה ואלו מציעים ללוסי ומקסימוס להישאר ביחד איתם, אך מזהירים אותם לא לעלות לקומה 12 בכספת.
בהמשך, בירדי, אחת האחראיות בכספת מזמינה את לוסי להשתתף בטקס.
הטקס מתברר להיות פולחן אותו דיירי הכספת עורכים עבור לי מולדוויר ועבור עיירה בשם "שיידי סנדס" שהושמדה בעבר.
לוסי ממרה את פיו של בן, המפקח בכספת ועולה לקומה 12. שם, לוסי לומדת שבכספת בוצעו ניסויים אכזריים על בני אדם.
לוסי מנסה לברוח, אך נלכדת על ידי אנשי הכספת ומובאת למשפט, שם מתברר לה שאנשי הכספת הם אכן שוחרי שלום ושהם מנסים לרפא את הדיירים הקודמים בכספת לאחר ש-Vault Tech ערכו עליהם ניסויים אכזריים.
לוסי ומקסימוס מגורשים מכספת 4 וביציאתם, מקסימוס חושף בפני לוסי את שמו האמיתי ושהוא ניצול מהעיירה "שיידי סנדס" שמספר שנים טרם תחילת העלילה, הופצצה בפצצה גרעינית.
במקביל להתרחשויות אלו, נורם, אחיה של לוסי שנשאר בכספת 33, חושד שמשהו לא כשורה מתרחש ובעזרת צ'אט, בן דודם שלו ושל לוסי מחליט לחקור אחר האמת.
נורם לומד שהפושטים השתמשו בפיפ בוי של אמו, רוז, שנחשבת למתה כדי להיכנס לכספת 33 ולהתחיל בפשיטה.
בהמשך, נורם וצ'אט פורצים לכספת 32 ולומדים שכל הדיירים בה נהרגו ושהיא במצב מוזנח.
לאחר מכן, בבחירות דמוקרטיות שנערכות בכספת 33, חברת מועצה בשם בטי נבחרת כמפקחת החדשה ומחליטה לשלוח את חלק מדיירי הכספת לעבור להתגורר בכספת 32 על מנת לשקם אותה.
לאחר שצ'אט, שפתח בזוגיות עם סטף, אחת מדיירות הכספת, עובר להתגורר ביחד איתה בכספת 32, נורם ממשיך בחקירותיו לבדו.
נורם פורץ למחשב של בטי ולומד שהיא במקור הגיעה מכספת 31 ומחליט לפרוץ אליה.
במהלך חיפושיו אחר מגדל רדיו כדי להזעיק עזרה, טדאוס, שצולע מפאת פציעתו ומחזיק בראשו של וילזיג, פוגש ברופא משונה שמסכים לרפאו בתמורה לכור ההיתוך של השריון הממונע, אותו טדאוס גנב ממקסימוס.
לאחר שרגלו נרפאה, טדאוס מוצא מגדל רדיו ויוצר קשר עם אחוות הפלדה על מנת שאלו יאספו אותו חזרה לבסיסם.
למרות זאת, הוא פוגש בלוסי ומקסימוס ולאחר שהותקף, טדאוס מגלה שהוא מסוגל להחלים במהירות מפציעות, אך בהדרגה משתנה לייצור.
מבין שאחוות הפלדה תוציא אותו להורג בעקבות משנתם הגזענית, טדאוס נותן את הראש של וילזיג למקסימוס ולוסי, לאחר מכן בורח מהמקום.
כשהם מבחינים בכלי הטיס של אחוות הפלדה המתקרבים, מקסימוס נותן את הראש ללוסי ומפציר בה להציל את אביה.
לאחר מכן, מקסימוס מוצא ראש אחר בשממה ומחליט לקחת אותו לאחווה.
למרות זאת, התכנית משתבשת והתרמית מתגלית במהרה.
על מנת להימנע מהוצאה להורג, מקסימוס מספר לאחוות הפלדה היכן ראשו של וילזיג נמצא ומכוון את האחווה אל עבר מצפה הכוכבים.
במצפה הכוכבים, לוסי נפגשת עם מולדוויר ומגלה שאביה כלוא אצלה.
מולדוויר חושפת שהסיבה שהיא רצתה את ראשו של וילזיג היא מכיוון שטרם מותו, וילזיג שתל סמוך לאוזנו רכיב מיוחד בעזרתו ניתן לבצע היתוך קר, בכך להקנות אנרגיה אין סופית לשממה.
מתברר לצופים שמולדוויר רצתה לגנוב את החלק במטרה להעניק לשממה אנרגיה אין סופית ובכך לתת לבני האדם הזדמנות לשקם את השממה.
בנוסף, מולדוויר חושפת שבעבר, אמה של לוסי, רוז הבריחה אותה ואת נורם אל מחוץ לכספת אל העיירה "שיידי סנדס" לאחר שהיא למדה שבני אדם יישבו את השממה (בניגוד להצהרותיו של האנק שהשממה ריקה לחלוטין ושזהו תפקידה של Vault Tech לישבה מחדש).
למרות זאת, האנק לא ראה זאת בעין יפה, לקח את ילדיו בחזרה ושיגר טיל גרעיני שהחריב את העיירה.
רוז עצמה לא מתה, אלא הפכה ליצור פראי וכעת היא מוחזקת במבצרה של מולדוויר.
לאחר שמולדוויר הפעילה את ההיתוך הקר, אחוות הפלדה תוקפת את מצפה הכוכבים וקרב עצום מתחולל.
במהלך הקרב, מולדוויר מוצאת את מותה ולוסי מוציאה להורג את רוז על מנת לגאול אותה מיסורייה.
מקסימוס מגיע אל המחבוא של מולדוויר ולומד מלוסי שאביה הוא האחראי על השמדת העיירה "שיידי סנדס".
למרות זאת, לפני שהוא מספיק להגיב, האנק משתחרר, מעלף את מקסימוס וגונב את השריון הממונע של אחד האבירים שמתו בקרב.
לפתע, קופר נכנס למקום ומזהה את האנק כהנרי, העוזר האישי של אשתו טרם הטלת הפצצות ודורש ממנו בזעם לדעת את מקום הימצאותם של משפחתו.
למרות זאת, האנק בורח מהמקום.
לוסי מנסה להעיר את מקסימוס חסר ההכרה, אך נכשלת.
קופר מציע ללוסי לבוא איתו ולחפש ביחד אחר האנק במטרה לדרוש תשובות.
לוסי מצהירה שהיא תחזור למקסימוס בהמשך ועוזבת את המקום ביחד עם קופר.
מקסימוס מתעורר ושאר חברי אחוות הפלדה משערים שהוא זה שהרג את מולדוויר ולכן הוא מקודם לדרגת אביר.
נורם, שפרץ לכספת 31, מגלה בתוכה רובוט קטן ששמו הוא באד, בעברו סמנכ"ל התפעול של Vault Tech שכעת מוחו הושתל בגוף רובוטי.
מתברר לנורם שכספת 31 מלאה בתאי הקפאה קריוגנית ובאד מסביר לו שאנשי Vault Tech החליטו להקפיא את עצמם בהקפאה קריוגנית על מנת שבעתיד, הם יופשרו, יתרבו ויעלו לכבוש את השממה ולעצב אותה על פי תפיסת עולמם.
בנוסף, הסיבה שתושבי כספת 32 נרצחו הם מכיוון שהם גילו את תוכניתם של Vault Tech וניסו למרוד, אך הוצאו על ידם להורג.
נורם מנסה לברוח מהכספת, אך באד נועל אותו בפנים ומצהיר שהכספת תיפתח רק כאשר מפקח חדש ייבחר לכספות 33 או 32, מה שעשוי לקחת שנים ארוכות.
נורם מבין שאין לו ברירה, אלא להיכנס בעצמו לתא הקפאה קריוגנית עד שהדלת תיפתח והוא יוכל לצאת.
העונה הראשונה מסתיימת כשהאנק, כעת עטוי בשריון הממונע עושה דרכו לעיירה ניו וגאס.
+עונה 1מספר פרקשם הפרקבמאיתסריטאיתאריך שידור מקורי1הסוףג'ונתן נולאן וגרהאם ווגנר10 באפריל 20242המטרהג'ונתן נולאן וגרהאם ווגנר10 באפריל 20243הראשג'ונתן נולאן וגרהאם ווגנר10 באפריל 20244היצוריםדניאל גריי לונגינוקירן פיצג'רלד10 באפריל 20245העברקרסון מל10 באפריל 20246המלכודת10 באפריל 20247הרדיו וצ'אז הוקינס10 באפריל 20248ההתחלהגרסימראן סנדהו10 באפריל 2024
אלה פורנל - לוסי מקליין, דמות הפרוטגוניסט בסדרה ודיירת שגדלה כל חייה בכספת.
לאחר שאביה נחטף על ידי כנופיית פושטים, לוסי יוצאת לראשונה אל השממה הפוסט אפוקליפטית במטרה לחלץ את אביה.
לוסי היא נאיבית שמתקשה להסתגל לעולם החיצון ובהמשך לומדת (בניגוד להצהרות אביה) שהשממה כבר מיושבת על ידי בני אדם ושהם הקימו בה ערים.
לוסי היא אופטימית חסרת תקנה (על אף שהיא נאלצת לירות באנשים למוות ואפילו לכרות את ראשו של וילזיג) ואמרת הכנף שלה בסדרה היא "יופי טופי" (Okey Dokey).
וולטון גוגינס - יצור (ghoul) / קופר הווארד, בעבר שחקן במערבוני ספגטי ופרזנטור של "Vault Tech" וכיום אקדוחן וצייד ראשים מוטנטי ששרד את ההפצצות, אך בעקבות הקרינה גופו התעוות לחלוטין.
טרם תחילת העלילה, קופר שירת כחייל במלחמה על כיבוש אלסקה והוא מציג ידע בכל הקשור לשריון הממונע וכן פטריוט גאה.
למרות זאת, כשהוא לומד על מעשיהם של Vault Tech בשם "הקפטיליזם" הוא מפנה את גבו אליהם ובחייו כיצור, הוא שונא אותם שנאה עזה (באחד הפרקים הוא יורה על שלט חוצות של Vault Tech מתוך כעס).
במהלך הסדרה, קופר, שהחליט למצוא את וילזיג מפאת המחיר על ראשו, לומד שהאנשים שמחפשים אותו קשורים למשפחתו שנעלמה ב-2077.
- מקסימוס, טוראי באגודת "אחוות הפלדה" שבעקבות רצף של טעויות, יוצא לבדו לחפש אחר ויזליג בתמורה למקום של כבוד באחווה.
במקור, מקסימוס כילד התגורר בשיידי סנדס, אך זו הופצצה בפצצת אטום על ידי האנק.
במהלך ההפצצה, מקסימוס הילד הסתתר בתוך מקרר וכשהוא יצא ממנו, הוא פגש אביר משירות אחוות הפלדה ומאז החליט להצטרף לאחווה במטרה לנקום באלו שהשמידו את שיידי סנדס.
בתחילה מנסה למצוא את וילזיג כדי להתקדם לדרגת אביר באחווה, אולם המסע עם לוסי משנה את השקפותיו.
קייל מקלכלן - האנק (הנרי) מקליין, אביהם של לוסי ונורם והאחראי על הכספת, נחטף על ידי חבורת פושטים בתחילת הסדרה.
מתברר שבעבר, האנק (שנקרא אז בשם "הנרי") היה עוזרה האישי של בארב, אשתו של קופר ושכמו אנשי צוות אחרים ב-Vault Tech, הוא הוכנס להקפאה קריוגנית למשך 200 שנה במטרה לאכלס מחדש את השממה.
אלה ורטס - רוז מקליין, אשתו של האנק ואמם של לוסי ונורם.
מוצגת בפלאשבקים במהלך הסדרה ובסופה, נראית כייצור פראי.
טרם תחילת הסדרה, ברחה מכספת 33 ביחד עם לוסי ונורם הצעירים, לאחר שלמדה שהשממה כבר מיושבת על ידי בני אדם ששרדו ולא על ידי Vault Tech.
בבריחתם, רוז מגיעה לעיירה שיידי סנדס ומתקבלת שם עם ילדיה על ידי לי מולדוויר.
למרות זאת, האנק לא ראה את בריחתה בעין יפה, החזיר את ילדיו חזרה לכספת ושיגר טיל גרעיני שהשמיד את העיירה והפך את רוז לייצור פראי מפאת הקרינה.
מאז, היא מוחזקת במבצרה של לי מולדוויר במצפה הכוכבים.
בפרק האחרון, לוסי יורה בה למוות כדי לגאול אותה מייסוריה.
צ'לסי רוטר - רוז כייצור פראי.
קסליה מנדס ג'ונס - דיין, אחד המתלמדים באחוות הפלדה וחבר קרוב של מקסימוס.
בדומה לשחקן המגלם אותו, דמותו של דיין היא א-בינארית.
מויסס אריאס - נורמן (נורם) מקליין, אחיה של לוסי ובנם של האנק ורוז.
נשאר מאחור בכספת 33 במטרה לגלות את האמת אודות החטיפה של אביו.
בסוף הסדרה נאלץ להיכנס להקפאה קריוגנית מכיוון שנלכד בכספת 31.
- טדאוס, נושא כלים באחווה שנשלח על ידם לסייע לאביר טיטוס (בלי לדעת שזהו מקסימוס) למצוא את ראשו של וילזיג.
בהמשך הסדרה, הוא מתעמת עם מקסימוס, אך נפצע באורח קשה ברגלו.
בזכות נסיוב שקיבל מרופא בשממה, טדאוס מסוגל להחלים מפציעות קיצוניות, אך מגלה שהוא משתנה ליצור.
בסוף הסדרה הוא בורח לאחר שהוא מבין שאחוות הפלדה תוציא אותו להורג בעקבות השינוי שחל בו.
- בירדי, אחת האחראיות בכספת 4 וסגניתו של המפקח.
- אמא ג'ון, בעלת חנות בעיירה "פילי" המבקשת מלוסי לסייע לוילזיג להגיע למולדוויר.
מאטי קרדרופל - יואי, פושט וחלק מכנופיה שעוסקת בסחר בבני אדם ובקצירת איברים.
נהרג יחד עם שותפו בעקבות תקיפת יצורים פראיים שהם לכדו.
- לי מולדוויר, מנהיגת כנופיית הפושטים ודמות האנטגוניסט בסדרה.
במקור, לי חייתה בתקופה שלפני הטלת הפצצות וניהלה ארגון חשאי שניסה לחשוף את הקשר בין Vault Tech לבין המלחמה הגדולה.
מכיוון שהיא לא עובדת Vault Tech בעצמה, וככל הנראה לא הוכנסה להקפאה קריוגנית ביחד עם אנשי התאגיד, לא ידוע כיצד היא נשארה בחיים זמן כה רב.
מייקל אמרסון - סיגי וילזיג, מדען שמנסה להגיע ללי מולדוויר ונעזר לשם כך בלוסי.
וילזיג הוא חבר באנקלייב (Enclave, ארגון ממשלתי עוד מהתקופה שלפני הטלת הפצצה) ובתחילת הסדרה הוא עוסק בניסויים בכלבים.
מסיבה לא ידועה, וילזיג מזריק לראשו את רכיב ההיתוך הקר ובורח מהמעבדה ביחד עם כלבה בה הוא טיפל.
לוסי נפגשת בו במהלך מסעה וכדי למצוא את אביה, היא נאלצת לסייע לוילזיג להגיע ללי מולדוויר.
לזלי אגאמס - בטי, המנהלת החדשה של כספת 33 לאחר שהאנק נחטף.
200 שנה טרם תחילת העלילה, בטי עבדה ביחד עם בארב ב-Vault Tech וזכתה למקום בתאי ההקפאה הקריוגנית.
כריס פרנל - בן, מפקח כספת 4, האדם שאחראי על הכספת.
בעקבות מוטציה (לא ידוע אם בגלל הקרינה או בגלל הניסויים שנערכו בכספת) הוא בעל עין אחת ודומה לקיקלופ.
פרנסס טרנר - בארב, אשתו לשעבר של קופר הווארד, אמה של ג'ייני ועובדת ב-Vault Tech.
בפרק האחרון הצופים לומדים שהיא זאת שהציעה ל-Vault Tech להחיל את יום הדין ולשגר את הפצצות, במטרה לגרום לאנשים לשלם כסף על שהיה בכספות וצבירת רווח לחברה.
דייב רג'יסטאר - צ'אט, בן דודם של לוסי ונורם המאוהב בלוסי.
מסייע לנורם לגלות את האמת אודות הפשיטה.
פותח במערכת יחסים עם סטף ומסייע לה לגדל את תינוקה.
בהמשך הסדרה, מועבר ביחד עם סטף והתינוק לגור בכספת 32.
זאק צ'רי - וודי תומאס, אחד הדיירים בכספת 33 ואחד מחברי המועצה בה.
מועבר בהמשך הסדרה להתגורר בכספת 32. בעל אופי פחדני ומרצה.
רודריגו לוזי - ראג, אחד הדיירים בכספת 33 ואחד מחברי המועצה בה.
כמו וודי, גם ראג הוא פחדן שמנסה להשליט סדר בכספת לאחר חטיפתו של האנק.
אנאבל אוה'גן - סטף, דיירת בכספת 33 שאיבדה את בעלה ואת אחת מעיניה בעקבות תקיפת הפושטים.
מולידה את התינוק של בעלה המת וצ'אט מסייע לה לגדל אותו.
בסוף הסדרה מתברר שגם היא חיה 200 שנה ושהיא חלק מצוות Vault Tech.
עוברת להתגורר עם צ'אט והתינוק בכספת 32 ומוכתרת כמפקחת שלה.
פרד ארמיסן - דיג'יי קארל, מפעיל תחנת רדיו בשממה.
מייקל אספר - באד אסקינס, סגן הנשיא בחברת Vault Tech.
מתברר בסוף הסדרה שהוא אחד מהאנטגוניסטים שבה, לאחר שהגה תוכנית לפיה צוות הניהול של Vault Tech יוכנס להקפאה קריוגנית במטרה שבעתיד, הם יופשרו ויוכלו לכבוש מחדש את השממה ולעצב אותה כראות עיניהם.
בפרק האחרון מתברר שמוחו הוצא מגופו והושתל בגוף רובוטי.
לאחר ההשתלה, באד החל לשמור על כספת 31.
מייקל רפפורט - האביר טיטוס, אביר בשירות אחוות הפלדה.
מתייחס למקסימוס בצורה מזלזלת ומיד לאחר מכן נהרג על ידי יאו גווי.
- סבסטיאן לסלי, שחקן לשעבר וחבר קרוב של קופר טרם נפילת הפצצה.
אנשי רוב-קו השתמשו בקולו של סבסטיאן עבור הקול לרובוט "Mr Handy".
- אלדר קלריק קווינטוס, אחד המנהיגים של אחוות הפלדה.
אדם מבוגר שמאס באחוות הפלדה הנוכחית ומציע למקסימוס לסייע לו להשיג את ראשו של וילזיג במטרה להקים אחווה חדשה.
- סורל בוקר, הנשיא של "הממשלה" ומכר ותיק של קופר.
רפי סילבר (עונה 1), ג'סטין ת'רו (עונה 2) - רוברט אדווין האוס, או בקיצור מר.
האוס, איש עסקים עשיר במיוחד שהיה לפני המלחמה הנשיא של תאגיד "רוב-קו".
האריך את חייו בעזרת טכנולוגיה מתקדמת.
מנהל ביד ברזל את "הסטריפ" של ניו וגאס ב-2281.
יצור (Ghoul): אדם שגופו עבר מוטציה בעקבות רמות הקרינה הגבוהות בשממה.
רוב היצורים הפכו לפראיים ודמויי זומבים, בעוד אחרים (לדוגמה קופר) הצליחו לשמור על אנושיותם בעזרת נסיוב מיוחד.
מקק קרינה (Radroach) - תיקני ענק ששרדו את הטלת הפצצות ועברו מוטציה בעקבות הקרינה.
מספר מקקי קרינה נראים תוקפים את מקסימוס בזמן שהוא לכוד בשריון הממונע, אך לוסי הורגת אותם.
יאו גוואי (Yao Guai) - דב שעבר מוטציה בעקבות הקרינה.
יאו גוואי מופיע בתחילת הסדרה והוא תוקף את טיטוס ומקסימוס.
גולפר (Gulper) - מפלצת תת-מימית שהתפתחה מסלמנדרות בעקבות הקרינה.
מופיעה באגם ותוקפת את לוסי, לאחר מכן גונבת את ראשו של וילזיג.
ברהאמין (Brahmin) - פרה בעלת שני ראשים, מופיעה אצל אחד התושבים בעיירה "פילי".
סופר מוטנטים (Super Mutants) - במקור בני אדם שהוזרק לגופם נסיוב בשם "נסיוב התפתחות מאולצת" (Forced Evolutionary Virus או FEV בקיצור) והם הפכו למפלצות ירוקות וקניבליסטיות.
סופר מוטאנטים לא מופיעים באופן ישיר בסדרה, אך יש אזכור אליהם.
דת' קלאו (Deathclaw) - מפלצות מסוכנות שהתפתחו מלטאות בעקבות הקרינה.
לא מופיעות בסדרה באופן ישיר, אך ניתן לראות גולגולת של אחד בפרק הסיום של הסדרה.
כספת: בונקר תת-קרקעי שנוצר על ידי Vault-Tec ומתפקד כבית לכל דבר בו חיות משפחות המקיימות שגרת יום.
לוסי היא דיירת אחת הכספות.
פיפ בוי - מכשיר דמוי צמיד אלקטרוני המשמש את אנשי Vault Tech וכן את דיירי הכספות.
היתוך קר: תהליך מדעי בדיוני המסוגל לייצר אנרגיה אין סופית.
פושטים (Raiders) - כנופיות שמגיעות מהעולם החיצון ומשתמשות באלימות על מנת לגנוב משאבים מאנשים אחרים.
שריון ממונע: חליפת פלדה כבדה המופעלת על ידי כור היתוך ומעניקה ללובש אותה הגנה מוגברת מפציעות קיצוניות וכן כוח פיזי מוגבר.
במהלך הסדרה, אחד הטכנאים של כספת 33 מצהיר שהשבב האחראי על טיהור המים התקלקל.
זהו אזכור למשחק הראשון בסדרה, כאשר דמות הפרוטגוניסט נשלחת על ידי אנשי הכספת למצוא שבב מים חדש.
בסדרה מופיע רובוט מדגם "Mr.
Handy" מתוצרת ג'נרל אטומיקס שתפקידו הוא לשרת את המשפחה שרכשה אותו (בסדרה עצמה הוא מוצג כמשרתם של כנופיה הסוחרת בבני אדם).
הרובוט הופיע במשחק הרביעי בסדרה ומשמש כמלווה לדמותו של השחקן.
הכלב המלווה את וילזיג וקופר בחלק מפרקי הסדרה הוא כלב מסוג רועה גרמני, בדומה לדמותו של Dogmeat, כלב המלווה את השחקן בחלק מהמשחקים.
בסדרה, כלבה המבוססת על דוגמיט מלווה בתחילה את וילזיג ולאחר מכן מצטרפת לקופר.
פסקול הסדרה מורכב משירים המושמעים ברדיו במהלך המשחקים.
בפרק האחרון, הנהלת Vault Tech מתייעצים בקשר לניסויים אותם אפשר לבצע בכספות השונות (הפרדת ילדים מהוריהם, הזרמת סמים פסיכואקטיביים במערכת האוורור ועוד).
הניסויים מבוססים על ניסויים שחברת Vault Tech ביצעו בכספות בסדרת המשחקים.
בסצנה בה לוסי מביטה בדגל של ה-NCR ניתן לשמוע את נעימת הפתיחה המקורית של משחקי הסדרה.
בסדרה מתגלה שקופר הוא זה שהמציא את תנועת "הרמת האגודל" המפורסמת ממשחקי הסדרה כחלק מפרסומת של Vault Tech.
בהופעתה הראשונה בתוכנית, לוסי מקריאה לחברי המועצה רשימה בה מצוינים חלק מהכישורים שלה.
זהו אזכור למכניקת ה-S.P.E.C.I.A.L שעל פיה, שחקני הסדרה קובעים את הנתונים השונים של דמותם.
הסדרה מציגה רובוטי שמירה כדוגמת "אסולטרון" (Assaultron) וכן מאכלים שהופיעו בסדרת המשחקים.
כמו כן, האקדחים בהם הדמויות משתמשות לקוחים ממשחקי הסדרה.
דמותו של רוברט אדווין האוס ("מר האוס"), הבעלים של בתי הקזינו במשחק "Fallout: New Vegas" מופיעה בהופעת אורח בפרק האחרון בסדרה, שם דמותו מגולמת על ידי השחקן רפי סילבר.
דמותו עתידה להופיע בעונה השנייה של הסדרה, בגילומו של ג'סטין ת'רו.
חלק מהקרבות בסדרה מוצגים בהילוך אטי, זהו אזכור למערכת ה-V.A.T.S מסדרת המשחקים.
תא ההקפאה הקריוגני שמופיע בכספת 31 בפרק האחרון הוא אזכור לתאי ההקפאה הקריוגניים בכספת 111 במשחק הרביעי בסדרה.
בתור ילד, מקסימוס שרד את הפיצוץ של שיידי סנדס כשהוא מסתתר בתוך מקרר.
אחת המשימות ב-Fallout 4 מתרכזת בילד שהפך ל"יצור" מפאת הקרינה, לאחר שבמהלך ההפצצה ב-2077 הסתתר בתוך מקרר כדי לשרוד את הפיצוץ, אך נלכד שם עד שהשורד האחרון (דמות הפרוטגוניסט במשחק) משחרר אותו.
האתר Rotten Tomatoes העניק לעונה הראשונה של הסדרה ציון של 94% טריות על סמך 86 ביקורות.
האתר Metacritic העניק לעונה הראשונה של הסדרה ציון של 73/100 על סמך 32 ביקורות.
"Family Matters" הוא שיר של הראפר הקנדי דרייק, שיצא לאור ב-3 במאי 2024. זהו שיר דיס המהווה תגובה לשירים שונים, שבמרכזם "Euphoria" של קנדריק לאמאר.
דרייק מכוון גם לראפרים פיוצ'ר, מטרו בומין, ריק רוס, אייסאפ רוקי והזמר דה ויקנד.
ב-19 באפריל 2024, לאחר שהודלף ברחבי האינטרנט, הוציא דרייק את "Push Ups", שיר דיס המהווה, במרכזו, תגובה לשיר -"Like That" של פיוצ'ר, מטרו בומין וקנדריק לאמאר, מתוך אלבומם המשותף של השניים הראשונים, We Don't Trust You.
קרוב לשבועיים לאחר מכן, לאמאר הגיב בדיס משלו בשם "Euphoria", ואף פרסם באינסטגרם ימים ספורים לאחר מכן שיר נוסף, "", במטרה לזרז את תגובתו של דרייק, אשר הוציא את "Family Matters" פחות מיממה לאחר מכן, בליווי וידאו קליפ.
בשיר, דרייק טוען כי אחד מילדיו של לאמאר שייך ביולוגית למנהלו האישי דייב פרי, וכי לאמאר מתעלל במשפחתו.
בנוסף ללאמאר, דרייק פונה כנגד אמנים נוספים שהוציאו שירי דיס נגדו, בהם פיוצ'ר ומטרו בומין, שכללו באלבומיהם שירים הכוללים שורות המכוונות כלפי דרייק בביצוע דה ויקנד ואייסאפ רוקי, שגם אליהם מתייחס דרייק בשיר, וכן לריק רוס, שהוציא את הדיס "Champagne Moments" על דרייק.
כ-20 דקות בלבד לאחר צאתו של השיר, הגיב קנדריק לאמאר בשיר דיס משלו בשם "Meet the Grahams", המאשים את דרייק, בין היתר, בסחר במין ובנטישת ילדה אותה מסתיר מהציבור.
פרסשנהקטגוריהתוצאהמקורפרס ה-BET9 ביוני 2025קליפ השנה
"Family Affair" הוא שיר של הזמרת האמריקאית מרי ג'יי בלייג'.
הוא נכתב על ידי בלייג', אחיה ברוס מילר, קמארה קמבון, מייקל אליזונדו, והמפיק ד"ר דרה עבור אלבום האולפן החמישי שלה, No More Drama (2001).
הסינגל הגיע למקום הראשון במצעד הבילבורד הוט 100 למשך 6 שבועות החל מ-3 בנובמבר 2001, והפך לסינגל הראשון והיחיד של בלייג' שהגיע למקום הראשון, וגם לסינגל הראשון שלה שהגיע לעשירייה הראשונה במצעדים מזה חמש שנים.
ד"ר דרה יצר גרסה ראשונית של ההפקה של "Family Affair" באולפן ב-13 בספטמבר 2000, עם נגן בס ונגן קלידים.
המהנדסים שלו כינו את הגרסה הזו "Fragile" למטרות תיעוד.
בסוף 2000, הוא שלח את ההפקה לבלייג'.
בלייג' הקליטה את הקולות לפי המילים שנכתבו על ידי מילר, קמבון ואליזונדו.
כמה שבועות לאחר מכן, ב-10 בינואר 2001, חלק קרוב לגרסה הסופית אבל ללא מילים של "Fragile" הועבר מפורמט דיגיטלי לאנלוגי ושמו שונה ל-"Family Affair".
בסוף מאי או תחילת יוני 2001, על פי הצעת ד"ר דרה, בלייג' הוסיפה גשר לשיר שהמילים בו נכתבו רק על ידה.
רמיקס עם הראפרים ג'יידאקיס ופאבולוס מופיע בסינגל התקליטור האמריקאי.
הווידאו קליפ לשיר, שבוים על ידי דייב מאיירס, מתחיל עם בלייג' במועדון לילה, לובשת בגדים חושפניים.
הקליפ צולם במועדון בשנת 2001.
"Family Ties" הוא שיר של הראפרים האמריקאים בייבי קים וקנדריק לאמאר.
השיר יצא לאור ב-27 באוגוסט 2021, באמצעות קולומביה רקורדס ו-PGLang.
זה הסינגל הרביעי מתוך אלבום הבכורה של בייבי קים, The Melodic Blue.
זו ההוצאה המוזיקלית הראשונה של לאמאר תחת PGLang, חברת הפקות שהקים במרץ 2020.
הווידאו קליפ הנלווה מכיל הופעת קמע של הזמרת נורמני והוא זכה בפרס BET לקליפ השנה לשנת 2022.
השיר קיבל שתי מועמדויות בטקס פרסי גראמי 2022 בקטגוריות שיר הראפ הטוב ביותר וביצוע הראפ הטוב ביותר, וזכה בפרס האחרון.
הוא גם קיבל שתי מועמדויות בקטגוריות שיר השנה ווידאו השנה בטקס פרסי XXL לשנת 2022.
הווידאו קליפ הנלווה בוים על ידי דייב פרי, וכולל הופעת אורח של הזמרת נורמני, לצד בייבי קים ולאמאר, שמכונה באמצע הקליפ כ"אוקלאמה".
בסצנה הראשונה, הווידאו קליפ מתחיל עם מושפיט של גברים שחורים, הלובשים מעילים שחורים ומשקפי שמש, ומקיפים את קים ולאמאר, כשהשניים לבושים בלבוש כתום, ומופיעות גם בלרינות שחורות.
בסצנה השנייה, לאמאר מדבר על כך שהוא עדיין רלוונטי בהיפ-הופ למרות שהייתה לו הפסקה.
לקראת סוף הווידאו קליפ, נורמני מופיעה בלימוזינה לצד שני הראפרים, לפני שהם מבצעים את ההצהרות האחרונות שלהם.
לאורך כל הקליפ, קטעים בגדלים ותמות שונות מוצבים על גבי הווידאו, חופפים את הקטעים שמתחתיהם.
הקליפ מחולק לשתי "סצנות", כאשר סצנה 1 מייצגת את החלק של קים, וסצנה 2 מייצגת את החלק של לאמאר.
בביקורת על השיר, כתב מגזין פיצ'פורק ש"הראפ הלא שגרתי והמעברים הלא הגיוניים של קנדריק מבטאים חופש יצירתי חדש.
פרסשנהקטגוריהתוצאהמקורפרסי ה-BET2022קליפ השנהפרסי גראמי2022שיר הראפ הטוב ביותרפרסי גראמי2022ביצוע הראפ הטוב ביותר
Family Feud הוא שעשועון אמריקאי שנוצר על ידי מארק גודסון ועלה לראשונה לשידור ברשת ABC ב-12 ביולי 1976.
בשעשועון משתתפות בכל פעם שתי משפחות שמתחרות זו בזו.
כל משפחה כוללת חמישה חברים.
בכל תור חבר אחד מכל משפחה צריך/ה לנחש את התשובות הפופולריות ביותר לשאלות אשר נשאלו מבעוד מועד בסקר בו השתתפו מאה אנשים.
אם המתמודד מצליח לנחש תשובה שאותה בחרו לפחות שני אנשים בסקר הוא/היא מקבלים ניקוד.
לכל מתמודד ניתנת האפשרות לנחש שלוש תשובות אפשריות.
אם המתמודד/ת לא מצליח/ה לנחש נכונה את אחת מהתשובות האפשריות באותן שלוש הפעמים, השאלה עוברת לקבוצה היריבה.
הניקוד מחושב על סמך הפופולריות של כל תשובה בקרב המשתתפים בסקר.
השאלות שנשאלות בתוכנית הן בדרך כלל שאלות פתוחות אשר יכולות להיות להן בדרך כלל תשובות רבות.
השאלות בדרך כלל מתחלקות לקטגוריות הבאות:
"ציין/י משהו שאת/ה עושה לפני שאת/ה הולך/ת לישון"
"מה הדבר הראשון שאנשים עושים כאשר הם מתעוררים?"
"ציין/י שם של מקום בו אנשים צריכים לחכות בתור"
תרחישים מצחיקים או בלתי צפויים
חלק מהשאלות נועדו לעודד את המשתתפים לספק תשובות מצחיקות או מפתיעות, שלעיתים קרובות מובילות לרגעים בלתי נשכחים.
"ציין/י משהו שבעל עושה שמעצבן את אשתו"
"אם כלבים היו מסוגלים לדבר, על מה הם היו מתלוננים?"
"ציין/י משהו שאת/ה לא רוצה לראות כאשר את/ה נכנס/ת לשירותים"
שאלות העוסקות בסלבריטאים, תוכניות טלוויזיה, סרטים או טרנדים שונים.
"ציין/י את שחקנים הוליוודים נודעים שהשם הפרטי שלהם הוא כריס"
"ציין/י שם של סרט שמשודר בחגים בו אנשים צופים כל שנה"
המשחק ממשיך במשך מספר סבבים עד שמשפחה אחת מצליחה לצבור כמות מסוימת של נקודות (בדרך כלל 300 נקודות).
המשפחה המנצחת עולה לסבב האחרון המכונה "כסף מהיר" בו שניים מבני המשפחה המנצחת צריכים לענות תוך מגבלת זמן, כל אחד בתורו, על חמש שאלות אשר נשאלו מבעוד מועד בסקר בו השתתפו מאה אנשים.
אם הסכום הכולל מגיע ל-200 נקודות, המשפחה זוכה בפרס הגדול, שיכול להיות מזומן או אפילו מכונית.
גם אם הם לא מצליחים להגיע ל-200 נקודות, הם עדיין מקבלים לרוב פרס כספי קטן יותר.
התוכנית זכתה בפרס אמי בשנת 1977 בקטגוריית השעשועון הטוב ביותר.
בעקבות הצלחת התוכנית נוצרו לאורך השנים עיבודים בינלאומיים במדינות שונות כולל בישראל, בבריטניה, באוסטרליה, בקנדה ובנורווגיה.
Fancy That הוא המיקסטייפ השני של הזמרת-יוצרת והמפיקה המוזיקלית הבריטית PinkPantheress.
המיקסטייפ יצא לאור ב-9 במאי 2025 על ידי חברת התקליטים וורנר רקורדס בריטניה.
הוא כולל תשעה שירים באורך כולל של כ-20 דקות, ומשלב סגנונות מוזיקליים כגון גראז' בריטי, ג'אנגל, אימו, ופופ.
המיקסטייפ נכתב והופק על ידי PinkPantheress בשיתוף פעולה עם מפיקים נוספים, בהם אקסל ארוויד, קאונט בלדור, פיל, אוסקר שלר ודה דייר.
הפרויקט כולל שימוש נרחב בדגימות ושילובים ממקורות שונים, כולל קטעים מ-"Dark & Long (Dark Train Mix)" של אנדרוורלד, "Romeo" של בייסמנט ג'קס, ו-"Do You Know What I'm Seeing?" של פאניק!
העיצוב הגרפי של עטיפת המיקסטייפ מציג את PinkPantheress חובשת את כתר המדינה הבריטי, מוקפת בפרחים, כמחווה לאסתטיקה בריטית קיטשית.
הסינגל הראשון מתוך המיקסטייפ, "Tonight", יצא ב-4 באפריל 2025. השיר משלב דגימה מ-"Do You Know What I'm Seeing?" של פאניק!
אט דה דיסקו, ומציג סגנון דאנס-פופ עם השפעות בייסליין.
הווידאו קליפ לשיר, בבימויה של שרלוט ראת'רפורד, מציג אסתטיקה בהשראת תקופת הריג'נסי.
הסינגל השני, "Stateside", יצא ב-25 באפריל 2025, ומתאפיין בסגנון דאנס-פופ עם השפעות Y2K.
השיר מתאר קשר רומנטי עם גבר אמריקאי, ומשלב הומור בריטי עם נושאים של זהות תרבותית.
Fancy That התקבל בחיוב על ידי מבקרי המוזיקה, וזכה לציון ממוצע של 82 מתוך 100 באתר Metacritic, בהתבסס על 11 ביקורות.
המבקרים שיבחו את השילוב בין סגנונות מוזיקליים שונים, השימוש בדגימות נוסטלגיות, והכתיבה הלירית החדה של PinkPantheress.
המיקסטייפ נחשב לצעד משמעותי בהתפתחותה האמנותית, המשלב בין השפעות מהעבר לבין גישה מודרנית וחדשנית.
האלבום נכלל ברשימה "50 האלבומים הטובים ביותר של שנת 2025 עד כה" של מגזין בילבורד.
Falsus in uno, falsus in omnibus (תרגום מילולי לעברית – "שקר באחד, שקר בהכל") היא אמרה בלטינית המשמשת לרוב בהקשרים משפטיים, ומבטאת חזקה הניתנת לסתירה בדיני הראיות המכונה במשפט "חזקת השקר", ולפיה מי שנתפס בדבר שקר בחלק מעדותו, לא תישמע כלל העדות.
מקורו של הכלל הראייתי הוא במשפט המקובל, אך יש המוצאים כלל דומה במשפט העברי, ""עדות שבטלה מקצתה בטלה כולה".
מקור הכלל הוא במשפט המקובל בבריטניה והשימוש הראשון בו נעשה במשפטי הבגידה בתקופת בית סטיוארט בסוף המאה ה-17, אך תפוצתו הנרחבת של הכלל בסוף המאה ה-17 מראה כי הוא היה מוכר לפני תקופה זו.
הכלל שימש כהנחיה לחבר מושבעים והיה אחד ממספר כללים פורמליים שסייעו לחבר המושבעים להגיע להחלטה, כחריג לכללים אחרים שקבעו כי עד שנשבע ועדותו לא נסתרה אומר את האמת.
שימושים בולטים בפסיקת בתי המשפט בישראל
הפעם הראשונה בה יושם הכלל על ידי בית המשפט העליון בישראל, הייתה בשנת 2019 בפסק דינו של השופט אלכס שטיין בעניין חיון.
דעתו של שטיין הייתה דעת יחיד בעניין זה.
בית המשפט קבע כי בעל דין שיקר בעניין מהותי, ובשל כך יש לדחות את תביעתו.
שטיין נימק הכרעה זו במספר נימוקים, ובהם - "חיית התביעה בשל שקרים אלו הייתה – ועודנה – תוצאה מתחייבת לנוכח שלושה כללים שעניינם פרוצדורה וראיות.
מדובר בכללים ידועים ומושרשים, אך הפעלתם נתונה במידה רבה לשיקול דעתה של הערכאה הדיונית, ומסיבה זו היא לא יצרה עדיין נורמות כלליות ותקדימים מחייבים.
ביהמ"ש מוצא להציג ולעמוד על טיבם של כללים אלו.
מבין כללים אלו, הכלל הבסיסי והעתיק ביותר הוא חזקה ראייתית הקובעת כי מי שמשקר ביודעין בדבר אחד, משקר בכל עדותו: Falsus in Uno, Falsus in Omnibus."
קביעה זו של השופט שטיין הייתה קביעה נחרצת ששינתה את ההלכה הנהוגה עד אז בבית המשפט, והנשיא יצחק עמית מצא לנכון לסייג אותה בפסק דינו בעניין דכנאס נ' דפראוי.
עמית קבע כי הכלל המקובל הוא כלל "פלגינן דיבורא" לפיו אפשר במקרים מסוימים ניתן לחלק עדות או הודאה של בעל דין שניתנה בבית דין לחלקים, ואת חלקם לקבל ואת האחרים לדחות.
השימוש בכלל "פלגינן דיבורא" מבוסס על קביעת סעיף 57 לפקודת הראיות לפיו "סתירות בעדותם של עדים אין בהן, כשלעצמן, כדי למנוע את בית המשפט מקביעת עובדו שלגביהן חלו הסתירות".
כן קבע עמית כי "הניסיון השיפוטי מלמד כי עדים משקרים או טועים או סותרים את עצמם מכל מיני סיבות" ולכן עדותו של עד שחלק מעדותו נמצא שקרי אינה פסולה מעיקרה.
שטיין עצמו דייק את הכלל ואת השימוש בו בפסק דין קדוש נגד גנדלר וקבע כי הוא חל רק במקרה בו בעל דין מוסר ביודעין עדות שקר בעניין היורד לשורש עדותו.
דיון זה מאזכר את הדיון ההלכתי הנע בין הכלל פלגינן דיבורא לבין הכלל "עדות שבטלה מקצתה בטלה כולה" (בבלי גיטין ל"ג, א'), והשאלות העולות במסגרת דיון זה הנוגעות למהימנותם של עדים שנמצא כי שיקרו בדבר מה בעדותם.
התרגום המילולי לכלל הוא "שקר באחד, שקר בהכל".
בפסיקה בישראל לא נמצא תרגום מהימן לכלל.
תרגומו של השופט שטיין בהלכת חיון, בו מכונה הכלל "חזקת השקר", "מי שמשקר ביודעין בדבר אחד, משקר בכל עדותו" הוא יותר הבהרה מאשר תרגום.
המקבילה התלמודית "עדות שבטלה מקצתה בטלה כולה" המובאת לעיתים בהקשר זה, ודאי אינה תרגום של הכלל, ואף אינה מבטאת במדויק את כוונתו, שכן בדוגמה התלמודית העדות אינה בטלה דווקא בשל שקר, אלא בשל קרבת העד לאחד מבעלי הדין.
ניסיון מעניין לתרגם את הכלל נעשה על ידי השופט שלמה מיכאל ארדמן בבית משפט השלום בקריות, שתרגם את הכלל במספר פסקי דין כ"פעם שקרן, תמיד שקרן."
Far Cry הוא משחק וידאו מסוגת משחקי היריות בגוף ראשון של חברת Crytek (קרייטק).
המשחק יצא במרץ 2004 ונחשב למשחק הראשון מהדור החדש של אותה תקופה.
התחום החזק ביותר של המשחק הוא היכולת לתאר סביבה חיצונית רחבת היקף, עם צמחייה עשירה, מקווי מים ריאליסטיים ואפקטים של תאורה.
בנוסף, משתמש המשחק במנוע פיזיקלי התורם לתחושת הריאליזם בזמן המשחק.
למשחק מצורפת תוכנת עריכה המאפשרת יצירת עולמות חדשים, הכוללים דמויות, כלי רכב, כלי תעופה ועוד.
תוך כדי יצירת העולם החדש אפשר גם לשחק בו ולבחון אותו.
המשחק נחשב גם לחדשני מבחינת האינטליגנציה המלאכותית הגבוהה של הדמויות שבו.
הדמויות יודעות לשתף פעולה ומגיבות לרעשים ולאירועים.
גרסת ה-Xbox של Far Cry יצאה ב-27 בספטמבר 2005 ונקראה "Far Cry Instincts".
מאוחר יותר יצא ל-Xbox 360 המשחק "Far Cry Instincts Predator", שכלל את הקמפיין המקורי של Far Cry וקמפיין חדש נפרד.
Far Cry 2, משחק ההמשך, יצא באוקטובר 2008 ועלילתו אינה קשורה למשחק זה.
גם העלילה של המשחק השלישי שיצא בסוף 2012 לא קשורה לשני הקודמים.
המשחק זכה בשעתו לציונים גבוהים מצד מבקרי משחקים ולהערכה מצד קהילת הגיימרים.
המשחק נחשב לאחד מכותרי הפעולה הטובים ביותר של שנת 2004 לצד Half Life 2 ו-Doom 3.
בשנת 2008 יצא סרט קולנוע המבוסס על המשחק.
הדעות על הסרט היו חלוקות והוא לא שילב את הסיפור מהמשחק.
גיבור העלילה הוא ג'ק קרוור, לשעבר חייל בכוחות המיוחדים של צבא ארצות הברית, וכיום בעל יאכטה קטנה שאיתה הוא מספק שרותי שיט.
הסיפור מתחיל כאשר ג'ק נשכר על ידי עיתונאית בשם ואל כדי לקחת אותה לאי טרופי נידח באוקיינוס השקט שם ברצונה לסקר את שרידי הבסיסים היפניים מתקופת מלחמת העולם השנייה.
האנשים הנמצאים באי מתגלים כלא ידידותיים במיוחד, הם מנסים לחסל את ג'ק וואל, מפרידים ביניהם, ומפוצצים את היאכטה של ג'ק.
ואל מתגלה כבעלת כישורים החורגים מאלו של עיתונאית רגילה ובהמשך מתגלה כי היא בעצם סוכנת CIA.
בתחילת המשחק מוצא עצמו השחקן נלחם מול שכירי חרב חמושים היטב, ועם התקדמות העלילה הוא מגלה בהדרגה את הסודות שצופן בחובו האי: האיים כולם הם ניסוי במוטציות הנערך על ידי מדען מטורף בשם ד"ר קריגר המשתמש בהנדסה גנטית ליצירת גזע על בשם הטריג'ן (מפלצות שג'ק בורח מהן בסרטון הפתיחה).
במהלך המשחק נעזר ג'ק באדם מסתורי בשם דויל (Doyle), אשר מתגלה כמרגל CIA, כדי למצוא את ואל ובסוף לחסל את ד"ר קריגר.
"Far Cry" אינו רק משחק של התחמקות או התפרצות אלא גם של מחשבה.
למשל, במצבים בהם שכירי החרב כלאו את הטריג'ן בכלובים: תוכלו להרוג את הטריג'ן אבל זה ימשוך את תשומת לבם של שכירי החרב.
תוכלו גם לשחרר את הטריג'ן ולתת להם להרוג את שכירי החרב, גם תוכלו להרוג את שכירי החרב בלי לגעת בטריג'ן.
וגם תוכלו להרוג את שכירי החרב "שנמצאים רק בחדר שאתה נמצא בו" לשחרר את הטריג'ן ולברוח לחדר הבא בו הטריג'ן יכולים לעזור לך (לא ברצון) להרוג את שכירי החרב הנמצאים בו ואחר כך להרוג אותם.
Far Beyond Driven ("הרחק מעבר להדחקה") הוא אלבום האולפן השביעי של להקת המטאל האמריקאית פנטרה, והראשון במסגרת חברת התקליטים "איסט וסט", אשר הייתה שילוב של שתי חברות אשר התאחדו באותה השנה - "אטקו" ו-"איסט וסט".
האלבום יצא לאור ב-15 במרץ 1994 וזכה להצלחה גדולה, אף יותר מקודמו.
האלמנטים המוזיקליים שבהם משתמשים חברי הלהקה באלבום, הם הקצנה לאלמנטים בהם השתמשו באלבומם הקודם.
כמו כן השירה של פיל אנסלמו כבדה, נמוכה ועמוקה יותר מבעבר.
דוגמה לכך נמצאת בשיר "Good Friends And A Bottle Of Pills", כשבכל הבתים בשיר נשמע קצב די איטי יחסית לשירים אחרים, ושירה איטית ונמוכה העושה שימוש באלמנטים אשר מאפיינים את סגנון הראפ.
האלבום המשיך את גרף העלייה במד הפופולריות של הלהקה, והוא האלבום הנמכר ביותר של הלהקה.
לאחר שבאלבומם הקודם, Vulgar Display Of Power, השיר "Mouth for War" הפך לשיר המטאל היחידי שנכנס למקום הראשון במצעד השירים בארצות הברית, האלבום הנוכחי ביצע אף הוא כניסה היסטורית אל מקום הראשון במצעד האלבומים האמריקאי והאוסטרלי.
הוא נחשב לאחד האלבומים הבודדים, הקיצוניים מבחינת המוזיקה שלהם, שעשו כן.
לאחר כחודשיים משחרורו, זכה האלבום ב-9 במאי 1994 במעמד אלבום זהב, וב-7 בנובמבר 1997 במעמד אלבום פלטינה.
השיר "Planet Caravan" הוא גרסת כיסוי לשיר של הלהקה בלאק סבאת'.
באלבום The Blackening של הלהקה מאשין הד קיימת התייחסות לירית לאלבום בשיר "Aesthetics of Hate".
השיר עצמו הוקלט כשהוא מנוגן עם דגם גיטרה שנקרא על שם דיימבאג, של חברת וושבורן.
את הגיטרה עצמה דיימבאג נתן לגיטריסט/סולן של מאשין הד, רוב פלין, לאחר שדיימבאג הרס לו את הגיטרה במהלך סיבוב ההופעות שנערך ב-1996 אשר קידם את האלבום The Great Southern Trendkill.
המשחק יצא לשוק לראשונה ב-21 באוקטובר 2008.
למרות שאין ביניהם קשר עלילתי והוא פותח על ידי חברה שונה, זהו משחק ההמשך למשחק Far Cry משנת 2004.
לשחקן יש אפשרות לשחק בתור אחת מ-12 (אחת מהן היא שב"כניק לשעבר בעל אזרחות ישראלית) דמויות שונות, כל אחת בעלת מראה וסיפור רקע שונים.
הדמויות אשר לא נבחרו על ידי השחקן יתפקדו כדמויות בלתי ניתנות לתפעול במשחק.
מטרתו של השחקן היא לחסל את "התן", סוחר נשק שמוכר את מרכולתו לשני צדדים לוחמים במדינה קטנה וכושלת במרכז אפריקה אשר נוצרו בעקבות התמוטטות הממשלה של אותה מדינה, ובכך מתסיס את האזור וגורם להרג של המונים כדי להרוויח מן הביקוש לנשק.
המשחק מתחיל בסצנה שבה שוכב גיבור המשחק (הפרוטגוניסט) על מיטה בבית מלון נטוש באפריקה כשהוא גוסס ממלריה, ואותו "תן" - מטרתו של הדמות, יושב על ידו ולועג לו על כך שהוא כל כך עלוב שחלה במלריה.
הוא מניח את אותו אקדח לצידו של השחקן ("במידה ותרצה לסיים מהר עם הסבל") ועוזב.
המשחק מתחיל מהרגע שבו הדמות עוזבת את חדר המלון, ומטרתו הסופית היא, כאמור, להרוג את "תן" שהשאיר "אותך" לגסוס.
מחלת המלריה ממשיכה לשמש כמרכיב מפתח גם בהמשך המשחק; כל 30 עד 40 דקות נזקק השחקן לקחת גלולה מיוחדת כדי להילחם בהשפעות המחלה.
המשחק, בשונה מ-Far Cry הראשון אשר התרחש ביערות גשם טרופיים, מתרחש באזור יבש ומדברי באפריקה.
המשחק מתאפיין במשחקיות פתוחה: השחקן יכול להסתובב במרחביה העצומים של מרכז אפריקה, לבצע משימות כרצונו ולעבוד עבור הדמויות שהוא רוצה.
כמו כן מזג האוויר מאוד מציאותי ומשפיע על שריפות למשל, ובנשקים יכולים להיות מעצורים, כלומר תקלה בנשק הגורמת לו להפסיק לירות ומצריכה תפעול.